Turkmaniston, Afg‘oniston, Pokiston va Hindiston TAPH gaz quvuri kompaniyasini tuzdi

Turkmaniston, Afg‘oniston, Pokiston va Hindiston davlat gaz kompaniyalari yangi kompaniya ta’sis etdi. U 1800 kilometrlik Turkmaniston-Afg‘oniston-Pokiston-Hindiston (TAPH) gaz quvurini qurib, so‘ng unga egalik qiladi va undan foydalanadi. Bu haqda Osiyo taraqqiyot banki (OTB) matbuot xizmati xabar bermoqda.

To‘rtala mamlakat ham yangi kompaniya kapitalida teng ulushga ega bo‘ldi. OTB TAPH gaz quvuri loyihasi bo‘yicha tranzaksiyaviy maslahatchi etib tayinlandi.
TAPH quvuri 30 yil davomida Turkmanistondan Afg‘oniston, Pokiston va Hindistonga yiliga 33 milliard kubometr tabiiy gazni eksport qiladi.